Source: http://www.legex.ro/OUG-12-2011-110344.aspx
Timestamp: 2020-08-08 09:47:11+00:00

Document:
OUG 12/2011 | Legislatie gratuita
OUG 12 2011 modifica Legea 329 2009
OUG 12 2011 modifica Legea 120 2006
OUG 12 2011 modifica Legea 334 2002
OUG 12 2011 modifica Legea 422 2001
OUG 12 2011 modifica OUG 9 2001
OUG 12 2011 modifica Legea 182 2000
OUG 12 2011 modifica Ordonanţa 43 2000
OUG 12 2011 aprobat de Legea 179 2011
ORDONANTA URGENTA Nr. 12 din 9 februarie 2011
ACT PUBLICAT IN: MONITORUL OFICIAL NR. 114 din 15 februarie 2011
In vederea stabilirii măsurilor care să permită desfăşurarea în cel mai scurt timp, în noul cadru organizatoric, a activităţii unor structuri din subordinea Ministerului Culturii şi Patrimoniului Naţional,
având în vedere actuala situaţie financiară care reclamă constrângeri de ordin bugetar şi în mod imperios o reducere a cheltuielilor publice,
considerând necesară crearea condiţiilor legale pentru protejarea patrimoniului cultural naţional, ca pilon al dezvoltării durabile,
pentru a asigura o reală protecţie a patrimoniului cultural naţional, văzut ca factor determinant al identităţii noastre culturale a României, prin întărirea capacităţii instituţionale a Institutului Naţional al Patrimoniului,
pentru unificarea prevederilor legale care reglementează cuantumul indemnizaţiei primite de membrii comisiilor de specialitate din domeniul culturii şi patrimoniului naţional,
ţinând cont de faptul că aplicarea în continuare a prevederilor invocate în aceste acte normative poate conduce la un blocaj financiar din cauza bugetului restrâns şi, implicit, activitatea comisiilor respective va fi afectată,
ţinând seama de faptul că neadoptarea de măsuri imediate, prin ordonanţă de urgenţă, ar conduce la dificultăţi în ceea ce priveşte o funcţionare optimă a unor instituţii din subordinea Ministerului Culturii şi Patrimoniului Naţional, elemente care vizează interesul public şi constituie situaţii de urgenţă şi extraordinare a căror reglementare nu poate fi amânată,
Art. I. - Legea nr. 422/2001 privind protejarea monumentelor istorice, republicată în Monitorul Oficial al României, Partea I, nr. 938 din 20 noiembrie 2006, cu modificările ulterioare, se modifică după cum urmează:
1. La articolul 30, alineatul (3) va avea următorul cuprins: „(3) Comisia Naţională a Monumentelor Istorice este formată din 21 de membri, personalităţi, specialişti şi experţi atestaţi în domeniul protejării monumentelor istorice, numiţi prin ordin al ministrului culturii şi patrimoniului naţional pentru un mandat de 2 ani."
2. La articolul 31, alineatele (3) şi (4) vor avea următorul cuprins:
„(3) Comisia Naţională a Monumentelor Istorice se constituie din 4 secţiuni pe domenii, conduse fiecare de un preşedinte ales din rândul membrilor acestora pentru un mandat de 2 ani; preşedinţii de secţiuni devin vicepreşedinţi ai Comisiei Naţionale a Monumentelor Istorice.
(4) Preşedintele Comisiei Naţionale a Monumentelor Istorice este numit prin ordin al ministrului culturii şi patrimoniului naţional pentru un mandat de 2 ani."
3. La articolul 33, alineatul (3) va avea următorul cuprins:
„(3) Pentru activitatea prestată membrii Comisiei Naţionale a Monumentelor Istorice şi ai comisiilor zonale primesc o indemnizaţie lunară stabilită prin ordin al ministrului culturii şi patrimoniului naţional, la care se adaugă decontarea cheltuielilor de participare la lucrările Comisiei. Indemnizaţia lunară se acordă pentru activitatea prestată în lunile în care comisiile se întrunesc şi nu poate depăşi 10% din indemnizaţia lunară a unui secretar de stat."
Art. II. -Alineatul (2) al articolului 61 din Legea bibliotecilor nr. 334/2002, republicată în Monitorul Oficial al României, Partea I, nr. 132 din 11 februarie 2005, cu modificările şi completările ulterioare, se modifică şi va avea următorul cuprins:
„(2) Indemnizaţia preşedintelui şi a membrilor Comisiei se stabileşte prin ordin al ministrului culturii şi patrimoniului naţional, nu poate depăşi 10% din indemnizaţia lunară a unui secretar de stat şi se acordă pentru activitatea prestată în lunile în care comisiile se întrunesc."
Art. III. - Legea nr. 182/2000 privind protejarea patrimoniului cultural naţional mobil, republicată în Monitorul Oficial al României, Partea I, nr. 828 din 9 decembrie 2008, cu modificările şi completările ulterioare, se modifică după cum urmează:
1. La articolul 53, alineatele (1), (2) şi (6) vor avea următorul cuprins:
„Art. 53. - (1) Comisia Naţională a Muzeelor şi Colecţiilor este organismul ştiinţific consultativ şi de avizare în domeniu al Ministerului Culturii şi Patrimoniului Naţional şi este condusă de un preşedinte numit prin ordin al ministrului culturii şi patrimoniului naţional dintre specialiştii cu autoritate recunoscută în domeniu, pentru un mandat de 2 ani.
(2) Comisia Naţională a Muzeelor şi Colecţiilor este alcătuită din 21 de specialişti, numiţi prin ordin al ministrului culturii şi patrimoniului naţional, pe o perioadă de 2 ani, propuşi de:
a) preşedintele comisiei - 6 membri;
b) instituţiile publice specializate şi colecţionarii de bunuri culturale mobile - 7 membri;
c) cultele, Academia Română şi instituţiile publice de învăţământ superior de profil - 7 membri.
(6) Cheltuielile de finanţare a Comisiei Naţionale a Muzeelor şi Colecţiilor se efectuează din bugetul Ministerului Culturii şi Patrimoniului Naţional. Pentru activitatea prestată membrii Comisiei Naţionale a Muzeelor şi Colecţiilor primesc o indemnizaţie lunară stabilită prin ordin al ministrului culturii şi patrimoniului naţional, la care se adaugă decontarea cheltuielilor de participare la lucrările Comisiei. Indemnizaţia lunară se acordă pentru activitatea prestată în lunile în care comisiile se întrunesc şi nu poate depăşi 10% din indemnizaţia lunară a unui secretar de stat."
2. La articolul 54, alineatul (5) va avea următorul cuprins:
„(5) Indemnizaţia lunară a membrilor comisiei zonale, pentru lunile în care Comisia lucrează, se stabileşte prin ordin al ministrului culturii şi patrimoniului naţional şi nu poate depăşi 10% din indemnizaţia lunară a unui secretar de stat, la care se adaugă decontarea cheltuielilor de participare la lucrările Comisiei."
Art. IV. - Ordonanţa Guvernului nr. 43/2000 privind protecţia patrimoniului arheologic şi declararea unorsituri arheologice ca zone de interes naţional, republicată în Monitorul Oficial al României, Partea I, nr. 951 din 24 noiembrie 2006, cu modificările şi completările ulterioare, se modifică după cum urmează:
1. La articolul 15, alineatele (2) şi (3) vor avea următorul cuprins:
„(2) Membrii Comisiei Naţionale de Arheologie au un mandat de 2 ani, care poate fi reînnoit consecutiv o singură dată, şi sunt propuşi conform metodologiei stabilite prin ordin al ministrului culturii şi patrimoniului naţional, de către:
d) Ministerul Culturii şi Patrimoniului Naţional;
e) muzeele şi asociaţiile profesionale în domeniu, conform metodologiei stabilite prin ordin al ministrului culturii şi patrimoniului naţional.
(3) Preşedintele Comisiei Naţionale de Arheologie este numit prin ordin al ministrului culturii şi patrimoniului naţional pentru un mandat de 2 ani."
2. La articolul 17 alineatul (2), sintagma „Centrul de Pregătire Profesională în Cultură" se înlocuieşte cu sintagma „Institutul Naţional al Patrimoniului".
Art. V. - Legea monumentelor de for public nr. 120/2006, publicată în Monitorul Oficial al României, Partea I, nr. 403 din 10 mai 2006, se modifică după cum urmează:
1. La articolul 6, alineatele (4) şi (9) vor avea următorul cuprins:
„(4) Numirea membrilor Comisiei Naţionale pentru Monumentele de For Public se face la propunerea Academiei Române, a asociaţiilor profesionale de specialitate, a instituţiilor de învăţământ superior de specialitate şi a instituţiilor publice de specialitate, prin ordin al ministrului culturii şi patrimoniului naţional, pentru un mandat de 2 ani, care poate fi reînnoit, consecutiv, o singură dată.
(9) Pentru activitatea prestată membrii Comisiei Naţionale pentru Monumente de For Public primesc o indemnizaţie lunară stabilită prin ordin al ministrului culturii şi patrimoniului naţional, la care se adaugă decontarea cheltuielilor de participare la lucrările Comisiei. Indemnizaţia lunară se acordă pentru activitatea prestată în lunile în care comisiile se întrunesc şi nu poate depăşi 10% din indemnizaţia lunară a unui secretar de stat."
2. La articolul 7, alineatele (5) şi (8) vor avea următorul cuprins:
„(5) Membrii comisiilor zonale sunt numiţi prin ordin al ministrului culturii şi patrimoniului naţional pentru un mandat de 2 ani, ce poate fi reînnoit, consecutiv, o singură dată.
(8) Membrii comisiilor zonale pentru monumentele de for public primesc o indemnizaţie lunară, pentru lunile în care comisia se întruneşte, care nu poate depăşi 10% din indemnizaţia lunară a unui secretar de stat, la care se adaugă decontarea cheltuielilor de participare la lucrările comisiei."
Art. VI. - Alineatul (3) al articolului 8 din Ordonanţa de urgenţă a Guvernului nr. 9/2001 privind unele măsuri în domeniile culturii şi artei, cultelor, cinematografiei şi dreptului de autor, publicată în Monitorul Oficial al României, Partea I, nr. 35 din 19 ianuarie 2001, aprobată cu modificări prin Legea nr. 574/2001, cu modificările ulterioare, se modifică şi va avea următorul cuprins:
„(3) Indemnizaţia lunară cuvenită fiecărui membru al comisiilor de specialitate este stabilită prin ordin al ministrului culturii şi patrimoniului naţional, se acordă pentru activitatea prestată în lunile în care comisiile se întrunesc şi nu poate depăşi 10% din indemnizaţia lunară a unui secretar de stat."
Art. VII. - (1) Până la data de 31 decembrie 2011, membrii comisiilor de specialitate prevăzute la art. I, II, III, V şi VI beneficiază de o indemnizaţie lunară de 1% din indemnizaţia lunară a unui secretar de stat, la care se adaugă decontarea cheltuielilor de participare la lucrările Comisiei, acordată pentru activitatea prestată în lunile în care comisiile se întrunesc.
(2) Modificarea duratei mandatelor membrilor comisiilor de specialitate prevăzute la art. I-VI nu afectează mandatele în curs.
Art. VIII. - (1) Institutul de Memorie Culturală - CIMEC, organizat în prezent ca filială cu personalitate juridică a Centrului de Pregătire Profesională în Cultură, instituţie publică aflată în subordinea Ministerului Culturii şi Patrimoniului Naţional, se comasează prin absorbţie cu Institutul Naţional al Patrimoniului.
(2) Institutul Naţional al Patrimoniului preia obiectul de activitate al Institutului de Memorie Culturală - CIMEC, care priveşte domeniul patrimoniului cultural mobil şi imobil.
(3) Atribuţiile corespunzătoare obiectului de activitate preluat de către Institutul Naţional al Patrimoniului vor fi stabilite prin hotărâre a Guvernului, elaborată de Ministerul Culturii şi Patrimoniului Naţional, în termen de 30 de zile de la intrarea în vigoare a prezentei ordonanţe de urgenţă.
(4) Regulamentul de organizare şi funcţionare, structura organizatorică a Institutului Naţional al Patrimoniului se aprobă prin ordin al ministrului culturii şi patrimoniului naţional, la propunerea directorului general, în termen de 30 de zile de la data intrării în vigoare a hotărârii prevăzute la alin. (3).
(5) Personalul Institutului de Memorie Culturală - CIMEC va fi preluat de Institutul Naţional al Patrimoniului, beneficiind de drepturile salariale acordate, potrivit legii, pentru categoriile de funcţii din cadrul instituţiei publice.
(6) Pentru asigurarea preluării personalului prevăzut la alin. (5) se suplimentează numărul maxim de posturi al Institutului Naţional al Patrimoniului cu 10 posturi, cu încadrarea în numărul maxim de posturi prevăzut în nota de la anexa nr. 2 pct. II „Organe de specialitate ale administraţiei publice centrale şi instituţii publice finanţate din venituri proprii şi subvenţii acordate de la bugetul de stat" din Hotărârea Guvernului nr. 90/2010 privind organizarea şi funcţionarea Ministerului Culturii şi Patrimoniului Naţional, cu modificările ulterioare.
(7) Incadrarea personalului în numărul de posturi aprobat şi pe noile funcţii din instituţia care îl preia, precum şi stabilirea drepturilor salariale aferente se realizează în termenele legale după intrarea în vigoare a hotărârii prevăzute la alin. (3), cu respectarea regimului juridic aplicabil fiecărei categorii de funcţii.
(8) Institutul Naţional al Patrimoniului preia patrimoniul Institutului de Memorie Culturală - CIMEC pe baza bilanţului contabil de închidere al acestuia, însoţit de balanţa de verificare sintetică, contul de rezultat patrimonial, situaţia fluxurilor de trezorerie şi celelalte anexe ce se întocmesc la finele anului, împreună cu protocolul de predare-primire, încheiate în termen de 45 de zile de la data intrării în vigoare a prezentei ordonanţe de urgenţă.
Art. IX. - In cuprinsul Legii nr. 182/2000 privind protejarea patrimoniului cultural naţional mobil, republicată în Monitorul Oficial al României, Partea I, nr. 828 din 9 decembrie 2008, cu modificările şi completările ulterioare, sintagma „Centrul de Pregătire Profesională în Cultură" se înlocuieşte cu sintagma „Institutul Naţional al Patrimoniului".
Art. X. - (1) Institutul Naţional pentru Studierea Holocaustului din România „Elie Wiesel", instituţie publică aflată în subordinea Ministerului Culturii şi Patrimoniului Naţional, se reorganizează prin modalitatea schimbării regimului de finanţare, fiind finanţat din venituri proprii şi subvenţii acordate de la bugetul de stat.
(2) Pe data intrării în vigoare a prezentei ordonanţe de urgenţă se abrogă poziţia nr. 43 din anexa nr. 2 „Lista instituţiilor şi autorităţilor publice înfiinţate prin hotărâre a Guvernului, supuse reorganizării" la Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, publicată în Monitorul Oficial al României, Partea I, nr. 761 din 9 noiembrie 2009, cu modificările şi completările ulterioare.
Art. XI. - (1) Se autorizează Ministerul Finanţelor Publice să introducă, la propunerea ordonatorului principal de credite, modificările ce decurg din aplicarea prevederilor art. X în structura bugetului de stat şi a bugetului Ministerului Culturii şi Patrimoniului Naţional pe anul 2011.
(2) Se autorizează Ministerul Culturii şi Patrimoniului Naţional să detalieze modificările prevăzute la alin. (1) şi să introducă modificările corespunzătoare în anexele la bugetul propriu.
COMENTARII la OUG 12/2011
Momentan nu exista niciun comentariu la OUG 12 din 2011
Alte acte pe aceeaşi temă cu OUG 12/2011
Legea 120 2006
Ordonanţa 43 2000
privind protectia patrimoniului arheologic si declararea unor situri arheologice ca zone de interes national
Legea 179 2011
privind aprobarea Ordonanţei de urgenţă a Guvernului nr. 12/2011 pentru reorganizarea unor instituţii aflate în subordinea Ministerului Culturii şi Patrimoniului Naţional, precum şi pentru reducerea unor cheltuieli

References: articolul 30
 articolul 31
 articolul 33
 articolul 53
 articolul 54
 articolul 15
 articolul 17
 articolul 6
 articolul 7